**สุสานหลวงมูซาชิ** (ญี่ปุ่น: 武蔵陵墓地; โรมาจิ: *Musashi ryōbochi*; ทับศัพท์: มูซาชิเรียวโบจิ) สุสานหลวงของจักรพรรดิญี่ปุ่น ที่ตั้งอยู่ในนครฮาจิโอจิ ที่ตั้งอยู่ทางตะวันตกของกรุงโตเกียว โดยชื่อของสุสานหลวงมาจากชื่อของแคว้นศักดินาโบราณในญี่ปุ่นคือ **แคว้นมูซาชิ** ซึ่งสุสานหลวงแห่งนี้เป็นที่ฝังพระบรมศพของจักรพรรดิไทโชและจักรพรรดิโชวะ รวมถึงจักรพรรดินีเทเมและจักรพรรดินีโคจุง จักรพรรดินีในจักรพรรดิไทโชและจักรพรรดิโชวะ

ประวัติศาสตร์
-------------

จักรพรรดิไทโชทรงเป็นจักรพรรดิองค์แรกที่พระบรมศพได้ฝังที่กรุงโตเกียว ทำให้มีการเรียกพระองค์ว่า **จักรพรรดิแห่งโตเกียว** องค์แรกเนื่องจากจักรพรรดิไทโชทรงประสูติที่กรุงโตเกียว ขณะที่จักรพรรดิเมจิ พระราชบิดาทรงประสูติที่เกียวโต แต่ทรงมาประทับและสวรรคตที่โตเกียวซึ่งพระบรมศพได้กลับไปฝังที่เกียวโตโดยจักรพรรดิเมจินับเป็นจักรพรรดิองค์สุดท้ายที่ฝังพระบรมศพที่เกียวโต

การออกแบบ
---------

สุสานหลวงในฮาจิโอจิ ได้รับการออกแบบแบบกึ่งธรรมชาติ ซึ่งพื้นที่ส่วนใหญ่ประกอบด้วยป่าไม้ หิน และต้นไม้ นอกจากนี้ยังมีอนุสาวรีย์ขนาดเล็กและสิ่งปลูกสร้างทางศาสนา เช่น โทริอิ ด้วย

วิธีการเข้าถึงสุสานหลวงมูซาชิ จะใช้เส้นทางโคชูไกโด (หนึ่งในห้าเส้นทางของยุคเอโดะ) ซึ่งเรียงรายไปด้วยบรรดาต้นเซลโควา (*Zelkova serrata*) และที่ฝังพระศพ/พระบรมศพจะมีการประดับประดาด้วยต้นไครป์โตเมเรีย (*Cryptomeria*)

หลุมพระศพ
---------

| พระนาม | ปีที่สวรรคต | ชื่อหลุมพระศพ | รูปภาพ | พิกัด |
| --- | --- | --- | --- | --- |
| สมเด็จพระจักรพรรดิไทโช (โยชิฮิโตะ) | 2469 | ญี่ปุ่น: 多摩陵; ทับศัพท์: ทามะ โนะ มิซาซางิ |  | 35°39′1.5″N 139°16′48″E﻿ / ﻿35.650417°N 139.28000°E﻿ / 35.650417; 139.28000 |
| สมเด็จพระจักรพรรดินีเทเม | 2494 | ญี่ปุ่น: 多摩東陵; ทับศัพท์: ทามะ โนะ ฮิงาชิ โนะ มิซาซางิ |  | 35°39′00.5″N 139°16′50.82″E﻿ / ﻿35.650139°N 139.2807833°E﻿ / 35.650139; 139.2807833 |
| สมเด็จพระจักรพรรดิโชวะ (ฮิโรฮิโตะ) | 2532 | ญี่ปุ่น: 武藏野陵; ทับศัพท์: มูซาชิโนะ โนะ มิซาซางิ |  | 35°39′4.71″N 139°16′53.28″E﻿ / ﻿35.6513083°N 139.2814667°E﻿ / 35.6513083; 139.2814667 |
| สมเด็จพระจักรพรรดินีโคจุง | 2543 | ญี่ปุ่น: 武藏野東陵; ทับศัพท์: มูซาชิโนะ โนะ ฮิงาชิ โนะ มิซาซางิ |  | 35°39′2.93″N 139°16′57″E﻿ / ﻿35.6508139°N 139.28250°E﻿ / 35.6508139; 139.28250 |

อนาคต
-----

เมื่อปี 2555 ถึง 2556 สำนักพระราชวังญี่ปุ่น ได้ยืนยันว่า สมเด็จพระจักรพรรดิอากิฮิโตะและสมเด็จพระจักรพรรดินีมิจิโกะ มิได้มีพระราชประสงค์ที่จะให้พระบรมศพและพระศพฝังที่สุสานหลวง เหมือนดังพระจักรพรรดิหรือพระจักรพรรดินีพระองค์ก่อน แต่ทรงโปรดให้ใช้วิธีการฌาปนกิจแทน ซึ่งสถานที่ที่ใข้ในการพระราชพิธีถวายพระเพลิงพระบรมศพและพระศพจะถูกเพิ่มเข้าไปภายในสุสานหลวงมูซาชิ ส่วนพระบรมราชสรีรางคารและพระราชสรีรางคารจะถูกอัญเชิญไปประดิษฐานภายในสุสานของแต่ละพระองค์ต่อไป ซึ่งจะถูกสร้างขึ้นไว้เคียงข้างกันในแบบสมัยนิยมผสมผสาน ทางด้านตะวันตกของหลุมพระบรมศพของสมเด็จพระจักรพรรดิไทโช (ดูแบบแปลน เก็บถาวร 2016-03-04 ที่ เวย์แบ็กแมชชีน) การดัดแปลงพระราชพิธีพระบรมศพครั้งนี้จะเป็นการเปลี่ยนแปลงประวัติศาสตร์ของพระราชพิธีพระบรมศพ ตั้งแต่ 350 ปีก่อน ซึ่งใช้วิธีการฝังเป็นบรรทัดฐานสำหรับสมเด็จพระจักรพรรดิและพระมเหสี สำนักพระราชวังญี่ปุ่นวางแผนที่จะสร้างสุสานใหม่สองหลังบนพื้นที่ประมาณ 3,500 ตารางเมตร ประมาณ 80 เปอร์เซ็นต์อยู่บนพื้นที่ 4,300 ตารางเมตรของหลุมพระบรมศพและพระศพ ของสมเด็จพระจักรพรรดิโชวะและสมเด็จพระจักรพรรดินีโคจุง ผู้เป็นพระบรมราชชนกและพระบรมราชชนนี

ดูเพิ่ม
-------


คอมมอนส์ มีภาพและสื่อเกี่ยวกับ:  
**สุสานหลวงมูซาชิ**

* การสวรรคตของสมเด็จพระจักรพรรดิโชวะ
* แคว้นมูซาชิ
* กึ่งอุทยานแห่งชาติเมจิโนะโมริทากาโอะ
* สถานีทากาโอะ

อ้างอิง
-------

1. 1 2 3 4  "武蔵陵墓地". Hachiōji City. คลังข้อมูลเก่าเก็บจากแหล่งเดิมเมื่อ 2012-01-30. สืบค้นเมื่อ 9 February 2012.
2. ↑  "大正天皇多摩陵". Imperial Household Agency. สืบค้นเมื่อ 9 February 2012.
3. ↑  "昭和天皇武藏野陵". Imperial Household Agency. สืบค้นเมื่อ 9 February 2012.
4. ↑  "Emperor Showa and Empress Kojun". Imperial Household Agency. สืบค้นเมื่อ 9 February 2012.
5. ↑  Chira, Susan (24 February 1989). "With pomp and on a global stage, Japanese bury Emperor Hirohito". *The New York Times*. สืบค้นเมื่อ 9 February 2012.
6. ↑  "Mourners attend Empress Dowager's funeral". *The Japan Times*. 26 July 2000. สืบค้นเมื่อ 9 February 2012.
7. ↑  Emperor, Empress plan to be cremated (online) Retrieved 9 October 2015.
8. ↑  Government makes plans to honor Emperor Akihito’s cremation request (online) Retrieved 9 October 2015.
9. ↑  Royal Passage: Imperial Couple Considers Cremation (online) Retrieved 9 October 2015.
10. ↑  Mausoleum, cremation plans revealed for emperor, empress (online เก็บถาวร 2016-03-04 ที่ เวย์แบ็กแมชชีน) Retrieved 9 October 2015.
11. ↑  Japanese Emperor and Empress choose cremation (online) Retrieved 9 October 2015.